L’alumnat del CEIP Villar Palasí visita l’Ajuntament de Burjassot
2025-07-24

Els alumnes i les alumnes de cinquè del CEIP Villar Palasí han visitat aquest matí l’Ajuntament de Burjassot i han tingut l’oportunitat de ser rebuts per l’alcalde del municipi, Rafa García, que ha contestat a la infinitat de preguntes que els escolars li han fet.

Després de veure les diferents dependències del Consistori, els escolars han passat al Saló de Plens on han plantejat diferents preguntes al màxim representant municipal, com per exemple, si li agrada ser alcalde, què és el millor i el pitjor de ser-ho, com és el seu treball diari, si és difícil aprovar els assumptes municipals, si es poden fer més parcs en el municipi…i així moltes més qüestions que han sigut contestades una a una.

Després de finalitzar aquesta part de la visita, han pogut passar també al despatx d’Alcaldia.